Na temelju članka 72. stavka 1. Zakona o komunalnom gospodarstvu (“Narodne novine“ broj 68/18, 110/18, 32/20) i članka 25. Statuta Općine Bukovlje ("Službeni vjesnik Brodsko-posavske županije" broj 3/18, 4/20 i 10/21), Općinsko vijeće Općine Bukovlje na svojoj 12. sjednici održanoj 7. prosinca 2022. godine donosi

 **PROGRAM**

održavanja komunalne infrastrukture u 2023. godini

**Članak 1.**

 Ovim Programom određuje se održavanje komunalne infrastrukture u 2023. godini na području Općine Bukovlje za komunalne djelatnosti:

* odvodnja atmosferskih voda
* održavanje čistoće u dijelu koji se odnosi na čišćenje javnih površina
* održavanje nerazvrstanih cesta
* javna rasvjeta

 Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarenje programa, s naznakom izvora financiranja.

**Članak 2.**

 U 2023. godini održavanje komunalne infrastrukture iz članka 1. ovog Programa u Općini Bukovlje obuhvaća:

* Održavanje čistoće koje se odnosi na čišćenje javnih i zelenih površina

* redovito košenje trave i čišćenje parkova i površina ispred objekata u vlasništvu općine i površina ispred napuštenih kuća u svim naseljima

Sredstva za izvršenje radova predviđaju se u iznosu od **19.900,00 EUR**, a financirat će se ih sredstava Proračuna Općine Bukovlje, prihodi za posebne namjene / 42.

* Održavanje nerazvrstanih cesta
* nasipavanje nerazvrstanih cesta kamenom
* održavanje nerazvrstanih cesta
* čišćenje snijega
* održavanje i čišćenje cestovnih kanala

 Sredstva za izvršenje radova predviđaju se u iznosu od **53.000,00 EUR**, a financirat će se iz Proračuna općine Bukovlje. Prihodi od posebne namjene /42.

* Javna rasvjeta
* troškovi zamjene rasvjetnih tijela i dopuna istih (održavanje) 13.300,00 EUR
* troškovi potrošnje električne energije za javnu rasvjetu 100.000,00 EUR

 Sredstva za izvršenje radova navedenih u ovoj točki predviđaju se u iznosu od **113.300,00 EUR** .

 Održavanje javne rasvjete i troškovi potrošnje javne rasvjete financirat će se iz Općih prihodi i primitaka proračuna /12.

**Članak 3.**

 Sredstva iz članka 2. ovog Programa u iznosu od **186.200,00 EUR** i raspoređuju se i troše za pojedine namjene u skladu s dinamikom ostvarenja prihoda.

 Iskaz financijskih sredstava potrebnih za ostvarivanje programa, s naznakom izvora financiranja:

42 / Prihodi za posebne namjene 72.900,00 EUR

12/ Opći prihodi i primici 113.300,00 EUR

 Sveukupno **186.200,00 EUR**

**Članak 4.**

Ovaj Program objavit će se u „Službenom vjesniku Brodsko-posavske županije“, a stupa na snagu danom donošenja i primjenjuje se od 1. siječnja 2023. godine.

OPĆINSKO VIJEĆE OPĆINE BUKOVLJE

KLASA: 363-01/22-01/08

URBROJ: 2178/25-02-22-1

U Bukovlju, 7. prosinca 2022. godine

 PREDSJEDNIK OPĆINSKOG VIJEĆA

 Danijel Kovačević, inž.građ.